Julen Madina

Julen Madina Aierbe (Hernani, Gipuzkoa, 1955 – Donostia, Gipuzkoa, 2016ko abuztuaren 30a) lanbidez Hezkuntza Fisikoko irakaslea zen, bai eta judo eta jiu-jitsu borroka arteetako irakaslea ere.Julen Madina: Una carrera de 41 años ataviado de riguroso blanco y pañuelico rojo. 2016ko abuztuaren 31a. Diariovasco.com 

41 urtez Iruñeko entzierroetan lasterkari izan eta oso ezaguna izan zen, beste hainbat herritako entzierroetan ere parte hartu ohi zuen eta.

Entzierroetan korrika egiteaz gain, ETB2ko El conquistador del fin del mundo saioan kolaboratzailea izan eta iritzia ematen parte hartu ohi zuelako ere bazen ezaguna.

2004ko uztailaren 12an Sanferminetan Jandilla ganadutegiko Trigueño zezenak Iruñeko zezen plaza sarreran harrapatu eta bost adarkada eman zizkion. 2011. urtean Iruñean korritzeari utziko zuela iragarri zuen. Ez, ordea, Tuteran. Hain justu, 2016ko Erriberako hiriburuko Santanatan, uztailaren 25ean, beste zezen batek harrapatu zuen, baina ez zion lesio larririk eragin.

2016ko abuztuaren 25an, ostegunez, Zurriolako hondartzan olatu kolpe batek lurrerantz bota eta hondarraren kontra buruan jotako kolpeak eragin zion lesioa. Hiru lagunek uretan buruz behera zegoela aurkitu eta atera egin zuten. Ospitalean zainketa berezietan egon ondoren, abuztuaren 30ean zendu zen.Julen Madina hil da, entzierro korrikalari ezaguna eta ETBko kolaboratzailea. 2016ko abuztuaren 30a. Beria.info 

 Erreferentziak 

Kategoria:Iruñeko entzierroa
Kategoria:Gipuzkoako irakasleak
Kategoria:Hernaniarrak
Kategoria:Donostian hildakoak